Σας ενημερώνουμε ότι **από την Παρασκευή 4 Δεκεμβρίου έως και την Πέμπτη 10 Δεκεμβρίου 2020** οι εγγραφέντες, βάσει των αρχείων του Υπουργείου, θα μπορούν να εισέρχονται στην ηλεκτρονική πλατφόρμα του ψηφιακού άλματος [**http://eggrafes.upatras.gr**](http://eggrafes.upatras.gr/)προκειμένου να συμπληρώσουν τα λοιπά στοιχεία που τους ζητούνται και να τα αναρτήσουν σε μορφή pdf, τα οποία είναι:  
  
·         Φωτοτυπία Αστυνομικής Ταυτότητας  
·         Πιστοποιητικό γέννησης  
·         Έντυπο στο οποίο να αναγράφεται ο αριθμός ΑΜΚΑ (μπορεί να αναζητηθεί άμεσα στην ηλεκτρονική διεύθυνση [www.amka.gr/AMKAGR](http://www.amka.gr/AMKAGR) )  
·         Μία (1) φωτογραφία τύπου ταυτότητας  
  
Κρίνεται **ΥΠΟΧΡΕΩΤΙΚΗ** η συμπλήρωση του αριθμού ΑΜΚΑ και του 8ψήφιου κωδικού εξετάσεων υποψηφίου που χρησιμοποιήθηκε για την εισαγωγή τους στην ηλεκτρονική εφαρμογή του Μηχανογραφικού Δελτίου.  
Η εν λόγω διαδικασία υλοποιείται **μόνο εξ αποστάσεως** **ΧΩΡΙΣ ΦΥΣΙΚΗ ΠΑΡΟΥΣΙΑ** στη Γραμματεία του Τμήματος εισαγωγής.  
  
Μετά την ολοκλήρωση του παραπάνω ελέγχου, οι Γραμματείες **οριστικοποιούν την αίτηση, εγκρίνουν την εγγραφή** και **προβαίνουν στη δημιουργία χρήστη και διαπιστευτηρίων, χωρίς τη σχετική εκτύπωση**.  
  
H αποστολή των πιστοποιητικών εγγραφής και των κωδικών πρόσβασης μέσω της υπηρεσίας τηλεματικής του Πανεπιστημίου, **θα πραγματοποιείται αποκλειστικά ηλεκτρονικά**, για την αποφυγή της δια ζώσης συνεργασίας των φοιτητών με τις Γραμματείες των Τμημάτων εισαγωγής τους.

Πιο συγκεκριμένα, τα στοιχεία του [Προσωπικού Λογαριασμού Χρήστη](https://www.upnet.gr/upnetid/) (UPnet ID) των νεοεισαχθέντων πρωτοετών φοιτητών και οι σχετικές οδηγίες θα στέλνονται από το Τμήμα Δικτύων, στην διεύθυνση ηλεκτρονικού ταχυδρομείου (email) που έχουν δηλώσει οι φοιτητές κατά την εγγραφή τους στο Πανεπιστήμιο Πατρών μέσω της πλατφόρμας [http://eggrafes.upatras.gr](http://eggrafes.upatras.gr/). Η αποστολή των "UPnet ID" στους πρωτοετείς φοιτητές θα είναι αυτόματη, ωστόσο θα γίνεται μετά από τον έλεγχο των υποβληθέντων δικαιολογητικών και την ολοκλήρωση της διαδικασίας εγγραφής τους από την Γραμματεία του Τμήματός τους.

Ειδικότερα δε, η αποστολή των πιστοποιητικών εγγραφής δύναται να πραγματοποιηθεί ηλεκτρονικά **μετά την παρέλευση ΔΥΟ ΗΜΕΡΩΝ** από την οριστικοποίηση της εγγραφής από τη Γραμματεία στη διεύθυνση ηλεκτρονικού ταχυδρομείου που θα αποδοθεί στον φοιτητή από το Ίδρυμα.

**Από τη Διεύθυνση Εκπαίδευσης και Έρευνας**  
**Τμήμα Προπτυχιακών Σπουδών**